Laulunumbrialus
Laulunumbrialus ehk laulunumbrite tahvel on kiriku seinale või piilarile kinnitatud tahvel, millele enne jumalateenistuse algust käsitsi kirjutatakse või seatakse nende kirikulaulude numbrid, mida selle jumalateenistuse jooksul lauldakse. Tahvel aitab kirikulisel, kes tahab kaasa laulda, laulu lauluraamatust numbri järgi üles leida. Laulunumbrite tahvli puudumisel võivad laulude numbrid olla kirja pandud paberilehtedele, mis jagatakse kirikulistele enne teenistuse algust.